Cultura celebra este cap de setmana el 25 aniversari d’Hongaresa de Teatre amb una programació especial
12 de gener 2021

![Imagen 1](/media/k11ji4ht/91-hongaresa.jpg)![Imagen 2](/media/actualidad/PublishingImages/1 Políticos/C_Asun_Moll_2020.JPG)

La delegació de Cultura de l'Ajuntament de Sagunt s’ha sumat al 25 aniversari de la companyia Hongaresa de Teatre amb una programació especial que tindrà lloc divendres i dissabte en el Centre Cultural Mario Monreal.

  
El divendres 15, l'acte començarà a les 19 hores amb la presentació del llibre _Paco Zarzoso. Teatro Escogido (1996-2020)_, d’Arola Editors. La presentació del llibre, que és una recopilació de setze obres publicades pel fundador de la formació, nou de les quals han sigut estrenades per la compañía, correrà a càrrec del prologuista del llibre , el dramaturg i director Xavi Puchades; del professor de literatura i poeta, Pedro Luis Alonso; i de la delegada de Cultura de l’Ajuntament de Sagunt, Asun Moll. També hi participaran Lola López, integrant de la companyia i protagonista de gran part de les obres que recopila el llibre, i Paco Zarzoso.

  
A continuació, se celebrarà el concert informal ‘Cançons Hongareses’, a càrrec de Jesús Salvador Chapi, fundador del grup de percussió Amores, en el qual s'interpretaran cançons que han acompanyat a la formació teatral durant els seus anys de trajectòria.

D'altra banda, l'endemà, dissabte 16 de gener, també al Mario Monreal, Hongaresa interpretarà la seua comèdia _Umbral_. Començarà a les 20 hores i és apta per a tots els públics. El preu de l'entrada és de 9 euros (gratuïta per als abonats) i ja es poden adquirir en Servientradas. L'obra és una comèdia que aborda cinc històries diferents en cinc espais diferents: un estudi fotogràfic, un pas de zebra, un portal, un apartament i un escorxador. La unitat entre les històries és el concepte de ‘llindar’, especialment referit al que es produix en la comunicació. Cadascuna de les cinc escenes presenta la història d'una difícil relació amorosa.

La delegada de Cultura, Asun Moll, ha felicitat els membres de la companyia per este aniversari: «**Aquest cap de setmana, si la situación ho permet, estem de celebració. La compañía local  Hongaresa complix 25 anys. Donar-li la meua enhorabona a Paco, a Lola per este grandíssim èxit que els ha mantingut als escenaris durant 25 anys a pesar de les dificultats del món de la cultura i com no, de la part teatral. Heu sabut fer del teatre la vostra forma de vida, cosa que no és fácil. Donar també l’enhorabona i felicitar Lluïsa Cunillé per este recolzament que els ha donat durant tant de temps i estar al seu costat**». La regidora ha afirmat que l’Ajuntament continuarà treballant en benefici del sector cultural i donant suport a la gent de la cultura, «**perquè considere que és esencial per a la nostra societat, encara que ara no està travessant pels millors moments, però és evident que el treball ha de continuar i el suport de l’Ajuntament estarà present mentre les circumstàncies sanitàries ens ho permeten. Enhorabona i per 25 anys més**».

**Companyia Hongaresa de Teatre**

  
La companyia de teatre del Port de Sagunt va complir 25 anys en 2020, un quart de segle de treball ininterromput d'escriptura teatral i posada en escena. La pandèmia va impedir la celebració d’este 25 aniversari, per la qual cosa ara s'ha decidit homenatjar la companyia amb diferents actes, encara que prenent totes les mesures de seguretat i higiene.  
  
Hongaresa de Teatre va ser fundada en 1995 per Lola López, Lluïsa Cunillé i Paco Zarzoso. D'origen poc funcional o racional, va sorgir pel seu desig d'estrenar junts una obra puntual que, amb el temps, s'ha convertit en un projecte vital amb la voluntat d'escriure, dirigir i interpretar. Al llarg de la seua trajectòria, Hongaresa ha estrenat més d'una vintena de peces, reconegudes amb guardons com els premis de la Crítica de Barcelona, Marqués de Bradomín, SGAE i Enrique Llovet, i representades en tota la geografia espanyola, així com a l'Argentina, Xile, l'Uruguai i Colòmbia.

  
Es tracta d'una companyia que en cada nova proposta, tant textual com escènica, intenta explorar nous camps teatrals, cosa que els ha animat a experimentar amb tots els gèneres, des de la tragèdia al cabaret, passant per la tragicomèdia o el vodevil postdramàtic. En tota la seua trajectòria teatral, Hongaresa ha mantingut un decidit i sòlid compromís i posicionament ètic i estètic que es reflectix en les seues obres amb, per exemple, la reivindicació a càrrec de Lola López de dones excepcionals, però desconegudes del gran públic.​

*   [](http://www.facebook.com/sharer.php?u=https://aytosagunto.es/va/actualitat/cultura-celebra-este-cap-de-setmana-el-25-aniversari-d-hongaresa-de-teatre-amb-una-programacio-especial/ "Facebook")
*   [](http://twitter.com/share?url=https://aytosagunto.es/va/actualitat/cultura-celebra-este-cap-de-setmana-el-25-aniversari-d-hongaresa-de-teatre-amb-una-programacio-especial/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-celebra-este-cap-de-setmana-el-25-aniversari-d-hongaresa-de-teatre-amb-una-programacio-especial/ "Linked In")
*   [](mailto:?body=https://aytosagunto.es/va/actualitat/cultura-celebra-este-cap-de-setmana-el-25-aniversari-d-hongaresa-de-teatre-amb-una-programacio-especial/)